

Na osnovu Odluke Odbora direktora br. 6231 od 27.11.2018. godine „13 Jul – Plantaže“ a.d. Podgorica, objavljuju:

**J A V N I P O Z I V br. 8/2018**

**za prikupljanje ponuda za prodaju nepokretnosti**

**I PREDMET PRODAJE**

Predmet prodaje je zemljište u vlasništvu „13 Jul – Plantaže“ a.d. Podgorica koje se nalazi na području opštine Danilovgrad i koje čine sljedeće kat. parcele:

1. kat. parcela broj 700/3, površine 600 m²; LN 23 KO Podglavice,
2. kat. parcela broj 701/8, površine 2080 m²; LN 23 KO Podglavice,

u ukupnoj površini od **2680 m².**

**II CIJENA**

Najniža početna cijena zemljišta, koje je predmet prodaje ovog javnog poziva, iznosi: **9.500,00 eura.**

**III OPŠTI USLOVI**

***Učesnici javnog poziva***

Pravo učešća na ovaj javni poziv imaju sva fizička i pravna lica.

Fizička lica koja su učesnici ovog javnog poziva, dužna su navesti u predmetnoj ponudi sljedeće podatke: prezime, ime i ime jednog roditelja; adresu, jedinstveni matični broj i potpis; broj telefona, kao i e-mail adresu i broj faxa (ukoliko ih posjeduje); broj lične karte ili putne isprave (pasoša).

Pravna lica koja su učesnici ovog javnog poziva dužna su navesti sljedeće podatke: naziv i sjedište pravnog lica; rješenje o registraciji; rješenje za PIB i PDV; potvrdu od suda da se ne vodi stečajni i likvidacioni postupak; karton deponovanih potpisa; broj telefona, kao i e-mail adresu i broj faxa (ukoliko ih posjeduje).

***Mjesto i vrijeme podnošenja i javnog otvaranja ponuda***

Ponude će se dostavljati u zatvorenoj koverti sa naznakom “NE OTVARAJ”, na adresu: “13 Jul- Plantaže” a.d., Put Radomira Ivanovića br.2, Podgorica.

Ponude će se dostavljati u roku od 8 dana od dana oglašavanja ovog javnog poziva, tj. od 10.18.2018.g. do 18.12.2018.godine, do 12:00h (časova).

Javno otvaranje ponuda će se obaviti 18.12.2018.godine, u 13:00h, u Upravnoj zgradi „13 Jul – Plantaže“ AD Podgorica.

***Posebne napomene***

Ponuda, da bi se smatrala ispravnom, mora se odnositi na cjelokupno zemljište koje je predmet ovog javnog poziva, i uz istu mora biti dostavljena bankarska garancija ponude ili dokaz o položenom jemstvu na žiro račun prodavca, u iznosu od 2% od najniže početne cijene zemljišta, u protivnom ista neće biti razmatrana.

Dodatne informacije možete dobiti svakog radnog dana od 07 do 15 časova.

Kontakt telefon: 020/ 444-121.

Kontakt osobe: Milena Đurović i Miloš Radulović.